Lørdag aften modtog Nordjyllands Politi en anmeldelse om et trafikuheld ved J.F. Kennedys Plads, hvor en mand var blevet påkørt af en bus.

Lørdag aften klokken 21.32 blev en 72-årig mand påkørt af en bus. Det skete ved J.F. Kennedys Plads. Den 72-årige mand blev kørt til Sygehus Syd med skader på det ene ben, men hans tilstand er stabil, skriver Nordjyllands Politi. Manden befandt sig på fodgængerfeltet, hvorefter bussen kørte frem for grønt lys. Manden endte under bussens højre forhjul, hvor hans ben blev skadet.